14. ΒΑΣΙΛΙΚΟΝ ΔΙΑΤΑΓΜΑ της 22 Ιουλ./13 Αυγ. 1952 Περί συστάσεως Λογιστηρίου Διαχειρίσεως Κρατικών Εφοδίων. Έχοντες υπ' όψιν:α)το άρθρ.10 του Νόμ. 1879/51 «περί ελέγχου τιμών, οργανώσεως και επεκτάσεως των γενικών δια δελτίου διανομών, β)την υπ' αριθ. 1000/50 πράξιν του Ημετέρου Υπουργικού Συμβουλίου, γ)την υπ' αριθ. 94/1952 σύμφωνον γνωμοδότησιν του Συμβουλίου Επικρατείας, προτάσει των Ημετέρων επί του Εμπορίου και Οικονομικών Υπουργών, απεφασίσαμεν και διατάσσομεν: Άρθρ.1.-Δια την συγκέντρωσιν και λογιστικήν εμφάνισιν των στοιχείων των σχετιζομένων με την διαχείρισιν εν γένει των Κρατικών Εφοδίων παντός είδους και εξ οιασδήποτε προελεύσεως και εξαγωγήν των εκ ταύτης οικονομικών αποτελεσμάτων, το άχρι τούδε λειτουργούν παρά τη Δ/σει Οικονομικών Υπηρεσιών Τμήμα Λογιστηρίου αποτελεί εφεξής αυτοτελή υπηρεσίαν υπό τον τίτλον «Λογιστήριον Διαχειρίσεως Κρατικών Εφοδίων» υπαγομένην εις την Γεν. Δ/σιν Εφοδίων και Διανομών και συγκροτούμενη εκ των αυτών οργανικών θέσεων ας κατείχε το Τμήμα Λογιστηρίου όπερ δια του παρόντος καταργείται. Η κατά την προηγουμένην παράγραφον συνιστωμένη Υπηρεσία του Λογιστηρίου Διαχειρίσεως Κρατικών Εφοδίων, αποκαλουμένη εφεξής «Λογιστήριον» αποτελείται εξ ενός Τμήματος, διαιρουμένου εις πέντε γραφεία, ων αι αρμοδιότητες καθορίζονται ως ακολούθως: Τμήμα Μόνον Γραφείον 1ον Εις το Γραφείον τούτο ανήκει η συγκέντρωσις και καταχώρησις απάντων των εις το Λογιστήριον περιερχομένων στοιχείων των σχετιζομένων με την παραλαβήν παντός είδους Εφοδίων είτε εκ του Εξωτερικού προερχομένων είτε εκ συγκεντρώσεων ή αγορών εν τω εσωτερικώ και προοριζομένων δια τας ανάγκας του πληθυσμού της χώρας. Τα ειρημένα στοιχεία, μετά την επεξεργασίαν διαβιβάζονται προς το Γραφείον 4ον δια την εις τα οικεία λογιστικά βιβλία καταχώρισιν. Γραφείον 2ον Εις το Γραφείον τούτο ανήκει:α)η στατιστική παρακολούθησις της εν γένει κινήσεως των Κρατικών Εφοδίων, βάσει τηλεγραφικών αναγγελιών, των Υπηρεσιών του Υπουργείου Εμπορίου ή ετέρων Υπουργείων των οικείων Πρακτόρων του Δημοσίου και άλλων οργανισμών ή Ενώσεων εις ους έχει επιτραπή ή μελλοντικώς θέλει επιτραπή η εισαγωγή αγαθών ων την διάθεσιν εποπτεύει το Κράτος. Σελ. 190(β) Τεύχος 602-Σελ. 24 Ωσαύτως η κατάρτησις βάσει των στοιχείων τούτων, συγκεντρωτικών καταστάσεων (διαθέσεων, αποθεμάτων, κλπ.) διαβιβαζομένων κατά συντόμους τακτάς προθεσμίας προς τας αρμοδίας Υπηρεσίας της Δ.Ο.Σ. και ετέρας Δημοσίας αρμοδίας τοιαύτας. β)Η επεξεργασία των υπό των ειρημένων Πρακτόρων κλπ. υποβαλλομένων μηνιαίων καταστάσεων διαχειρίσεως Εφοδίων και η διαβίβασις τούτων ηλεγμένων προς το Γραφείον 4ον δια την εις τα οικεία Λογιστικά βιβλία προσήκουσαν καταχώρησιν. Γραφείον 3ον Εις το Γραφείον τούτο ανήκει η μέριμνα της συγκεντρώσεως και επεξεργασίας των παρά των Ταμείων του Κράτους υποβαλλομένων μηνιαίων καταστάσεων βεβαιώσεως και εισπράξεως εσόδων εκ διαθέσεως κρατικών εφοδίων και η μετά τον έλεγχον τούτων κατάρτησις συγκεντρωτικών καταστάσεων κατ' είδος εφοδίου και κατά Ταμείον, ως και η διαβίβασις των συγκεντρωτικών τούτων καταστάσεων προς το Γραφείον 4ον δια την εις τα οικεία λογιστικά βιβλία προσήκουσαν καταχώρισιν. Γραφείον 4ον Εις το Γραφείον τούτο ανήκει:α)η μέριμνα της συγκεντρώσεως απάντων των στοιχείων των σχετιζομένων με την κίνησιν του παρά τη Τραπέζη της Ελλάδος τηρουμένου λογαριασμού «Ελληνικόν Δημόσιον συγκέντρωσις εισπράξεων και πληρωμών εξ εφοδίων» (άνοιγμα πιστώσεων χρηματοδοτήσεις, χρεώσεις δι' αξίαν εφοδίων Ε.C.Α., διάφοροι δαπάναι διαχειρίσεως, καταθέσεις εισπράξεων εκ διαθέσεως εφοδίων κλπ.) β)η τήρησις των απαιτουμένων λογιστικών βιβλίων, κυρίων και βοηθητικών κατά το διπλογραφικόν σύστημα, προς λογιστικήν εμφάνισιν της όλης διαχειρίσεως των εφοδίων, βάσει των διαβιβαζομένων στοιχείων υπό των ετέρων Γραφείων του Λογιστηρίου, και εξαγωγήν των εκ ταύτης οικονομικών αποτελεσμάτων, γ)η κατά μήνα κατάρτησις Ισοζυγίου των τηρουμένων λογαριασμών, δ)η σύνταξις του ετησίου Ισολογισμού. Γραφείον 5ον Εις το Γραφείον τούτο ανήκει:α)η τήρησις ιδίου πρωτοκόλλου εισερχομένων και εξερχομένων εγγράφων της Υπηρεσίας του Λογιστηρίου, ως και Αρχείου ανεξαρτήτου του Γενικού Αρχείου του Υπουργείου Εμπορίου λόγω του ιδιομόρφου της Υπηρεσίας του Λογιστηρίου απαιτούσης ταχείαν την διεκπεραίωσιν των ενεργειών της, β)η διεκπεραίωσις και ταξινόμησις των εγγράφων. Άρθρ.2.-Εις τους Ημετέρους επί του Εμπορίου και επί των Οικονομικών Υπουργούς ανατίθεμεν την δημοσίευσιν και εκτέλεσιν του παρόντος. 5.Δ.β.14 Διαχείριση Εφοδίων Εξωτερικού 